open-index/open-wikipedia-markdown huggingface dataset:
Building Up the Apathy

__NOTOC__
**Building Up the Apathy** on kokkolalaisen Silent Voices -yhtyeen kolmas albumi vuodelta 2006. Se on äänitetty Alavetelin Studio 57:ssa. 
 
## Kappaleet
#
#
#
#
#
#
#
#

## Kokoonpano
* Michael Henneken – laulu
* Timo Kauppinen – kitara
* Jukka-Pekka Koivisto – rummut
* Pasi Kauppinen – basso
* Henrik Klingenberg – koskettimet

## Arvostelut
* Desibeli.net: 
* Imperiumi.net: 
* Metal Storm: 7.5/10

## Lähteet

## Aiheesta muualla
* 
*
Satu Niiranen

**Satu Niiranen** (3. joulukuuta 1948 Liperi – 27. tammikuuta 1997 Liperi) oli suomalainen teatteriohjaaja. Hän ohjasi 1980- ja 1990-luvuilla pohjoissuomalaisia harrastajateattereita, toimi Oulun läänin läänintaiteilijana sekä Peräpohjolan opistossa järjestettyjen teatterialan kurssien johtajana. Niiranen toimi lisäksi useina vuosina Rovaniemellä järjestettyjen pääsiäis-teatterileirien johtajana.

Niirasen ohjauksiin kuului ooppera, koreografioita, kirkkonäytelmiä ja tanssiteatteria. Hänet tunnettiin erityisesti lastenteatterin uranuurtajana. Niiranen on julkaissut kouluille suunnatun kirjan *Näyttämö elää*.

Satu Niiranen oli opiskellut teatteritaidetta mm. Prahassa. Hän ohjasi kaiken ikäisiä harrastajia ilmaisemaan itseään luovasti. Läänintaiteilijana Oulun läänissä toimiessaan hän ohjasi aikuisia työväenopistossa, nuoria tanssiesityksissä ja lapsia teatterikerhoissa.

## Ohjaustyöt

## Lähteet
One of These Days

**One of These Days** on brittiläisen Pink Floyd -yhtyeen kappale ja avausraita vuonna 1971 julkaistulta albumilta *[[Meddle]]*. Se julkaistiin myös singlenä Kanadassa, Italiassa, Japanissa ja Yhdysvalloissa. Kappale oli Pink Floydin ensimmäinen, jossa laulajana toimi rumpali Nick Mason – tosin tämä rajoittui lyhyeen, puhuttuun fraasiin.

## Rakenne
Kappaleen puolivälissä kuuluva ääni kuuluu rumpali Nick Masonille. Hän lausuu sanat *One of these days I’m going to cut you into little pieces* () Basisti Roger Waters kertoi myöhemmin haastattelussa, että lause oli kohdistettu Jimmy Young -nimiselle tiskijukalle. Hän paljasti samalla, että kappale oli tarkoitettu henkilökohtaiseksi hyökkäykseksi. Konserteissa yhtyeellä oli tapana soittaa nauhalta pätkiä Youngin radioshow’sta juuri ennen kuin ”One of These Daysin” soitto aloitettiin.

Alun bassoraita on tuplattu. David Gilmour soittaa oman osuutensa yhdellä kanavalla ja Waters toisella.

Noin kolmen minuutin kohdalla kuuluu heiveröinen urkuriffi, joka monien mielestä kuulostaa *[[Doctor Who]]* -televisiosarjan tunnussävelmältä.

## Kokoonpano
* David Gilmour – kitara, slide-kitara, bassokitara 
* Roger Waters – bassokitara
* Nick Mason – rummut, takaperin soitettu lautanen, ääni
* Richard Wright – Hammond-urut, piano, ääniefektit 

## Lähteet
Dean Edwards (näyttelijä)

**Dean Edwards** (s. 1970) on yhdysvaltalainen näyttelijä. Hänet tunnetaan muun muassa Aasin ääniroolista piirroselokuvassa *[[Scared Shrekless]]*.

## Aiheesta muualla
*
SL Formula Racing

**SL Formula Racing** on saksalainen pikkuformulatalli. Talli perustettiin vuonna 1998. Talli on voittanut Saksan Formula Renault-sarjan mestaruuden vuosina 1998-99 ja 2005. Talli on kilpaillut myös Eurocup Formula Renault ja Formula Renault NEC-sarjoissa. 

## Lähteet
*http://www.cmv-sportmedia.de/slformula/englisch/history.php
Hertta Upari

**Hertta Upari** (16. toukokuuta 1920 Vihti – 31. joulukuuta 2004 Helsinki) oli suomalaisen ratsastuksen uranuurtaja. Hän teki koko elämänsä työtä hevosten parissa lapsuuden haaveensa mukaisesti.

Upari opetti ja toimi tallimestarina vuosina 1942–1945 Hippodromin ratsastuskoulussa Helsingissä Ruskeasuolla. Myöhemmin hän johti myös Helsingin ratsastusopistoa ja Urheiluratsastajat-yhdistyksen tallia vuodesta 1966. Vuodesta 1946 hän oli Helsingissä Ratsupoliisin palveluksessa, vuodesta 1951 vanhempana konstaapelina, jossa virassa hän koulutti 30 vuoden kuluessa poliisin käyttöön 80 hevosta.  Upari nimitettiin 1940-luvulla Pohjoismaiden ensimmäiseksi ratsupoliisiksi, joka sai käyttää ratsupoliisin virka-asua. Upari jäi poliisista eläkkeelle 58-vuotiaana, jolloin hän lopetti myös aktiivisen ratsastamisen. Urheiluratsastajat ry:n tallia hän johti vuodesta 1966. 84-vuotiaana kuollut Upari kävi päivittäin tallilla elämänsä viimeisiin viikkoihin saakka. 

Upari kilpaili koulu-, este- ja kenttäratsastuksessa, kiitolaukkakilpailuissa ja raviohjastajana sekä toimi esteratsastuskilpailujen ratamestarina. Hän voitti esteratsastuksen PM-kultamitalin sekä kouluratsastuksessa kolme SM-kultaa hevosella Mixtura peräkkäisinä vuosina 1962–1964.

## Lähteet
Wilhelm Stjernschantz

**Wilhelm Stjernchantz** (12. lokakuuta 1876 Helsinki – 10. tammikuuta 1950 Vaasa) oli Suomen puolustusvoimien everstiluutnantti.

## Henkilöhistoria
Stjernchantzin vanhemmat olivat Johan Wilhelm Stjernschantz (2. kesäkuuta 1825 – 30. maaliskuuta 1886) ja hänen toinen vaimonsa Alma Charlotta Adolf-Fredrikintytär Sirén. Hän meni naimisiin 6. lokakuuta 1902 Turussa Signe Ekstamin (s. 14. marraskuuta 1877) kanssa. Puolison vanhemmat olivat Turun ja Porin läänin rahastonhoitaja Viktor Emil Ekstam ja Alexandra Elisabet Stockus. Avioparille syntyi kolme lasta: Stella (s. 1903 Helsinki), Ben (s. 1907 Espoo) ja Mac (s. 1912 Pietari).

Stjernschantz oli aatelissäädyssä edustaja valtiopäivillä 1904–1905 ja 1905–1906. Erottuaan puolustusvoimien palveluksesta hän oli vuodesta 1932 alkaen Tervakosken paperitehtaan johtajana vuoteen 1939 saakka.

## Sotilasura
Stjernchantz palveli Suomen kaartin rahastonhoitajana luutnanttina sen lakkauttamiseen 1905 saakka. Suomen sisällissodassa hän oli 1. krenatöörirykmentin virkaatekevänä komentajana varsinaisen komentajan haavoituttua ja sodan jälkeen Suomen valkoisen kaartin komentajana ennen eroamistaan puolustusvoimista 1918. Stjernschantz ylennettiin aliluutnantiksi 1899, luutnantiksi 1903, majuriksi 1918 ja everstiluutnantiksi 1918.

## Lähteet
*

### Viitteet
Menger

**Menger** on muun muassa seuraavien henkilöiden sukunimi:

* Anton Menger (1841–1906), itävaltalainen taloustieteilijä ja kirjailija
* Carl Menger (1840–1921), itävaltalainen taloustieteilijä
* Kaija Menger (1934–2013), saksansuomalainen kielitieteilijä, sanakirjantekijä ja kulttuurivaikuttaja
* Karl Menger (1902–1985), itävaltalais-yhdysvaltalainen matemaatikko, Mengerin lauseen keksijä.

Mengerin lause on Karl Mengerin todistama verkkoteorian lause.
Göteborgin synagoga

**Göteborgin synagoga** sijaitsee Stora Nygatanilla Göteborgissa Ruotsissa. Sen suunnitteli saksalainen August Krüger ja se rakennettiin vuonna 1855. Kanavan varrella sijaitsevassa synagogassa näkyvät bysanttilaisen ja maurilaisen tyylin vaikutukset, ja siinä on 300 istumapaikkaa.

## Lähteet
*
Kalman kukka

**Kalman kukka** on taiteilija Akseli Gallen-Kallelan puupiirros vuodelta 1895. Tämä pieni työ, kooltaan 16,5 × 14,5 cm, lahjoitettiin Ateneumin taidemuseoon seuraavana vuonna 1896.

Moni-ilmeinen ja vivahteikas Kalman kukka on kaiverrettu suurisyisen mäntykiekon pintaan. Kyseessä on oman esikoistyttären muistoksi tehty puupiirros. Gallen-Kallelan Marjatta-tytär kuoli maaliskuussa 1895. Piirroksessa oleva runo on Gallen-Kallelan laatima.

## Puupiirroksen historiaa
Gallen-Kallela matkusti loppuvuodesta 1894 Berliiniin opiskelemaan grafiikan alkeita ja varsinkin puupiirrosten tekemistä. Gallen-Kallelan matka katkesi, kun hänen tyttärensä kuoli yllättäen kurkkumätään kotimaassa. Toipuakseen surustaan Gallen-Kallela matkusti vaimonsa kanssa Berliiniin ja Lontooseen keväällä 1895. Hän hankki matkallaan grafiikan tekoon tarvittavat välineet. 

Kalman kukasta valmistui erilaisia versioita ja niitä pidetään suomalaisen taidegrafiikan alkuna.

## Lähteet
Timo Huusko: Akseli Gallen-Kallela: Kalman kukka. Teoksessa Ateneum-opas. Toim. Timo Huusko, 2007, s. 46.
### Viitteet

## Aiheesta muualla
* Teos Suomen Kansallisgallerian sivuilla 
* Teos Googlen Art Projectissa
Meriokakataja

**Meriokakataja** (*Juniperus oxycedrus* subsp. *macrocarpa*) on katajiin kuuluva okakatajan (*Juniperus oxycedrus*) alalaji. Se kasvaa luonnonvaraisena Välimeren alueella lounaisesta Espanjasta läntiseen Turkkiin ja Kyprokselle. Kasvuympäristönä ovat rannikkojen hiekkadyynit. Kasvutapa on yleensä pensasmainen ja korkeus tavallisesti 2–5 metriä.

## Lähteet
Sarvielaskat

**Sarvielaskat** (Stichaeidae) on ahvenkaloihin kuuluva kalaheimo. Heimon lajeja tavataan Atlantin ja Tyynenmeren pohjoisosista.

## Taksonomia
Sarvielaskat kuuluu ahvenkalojen lahkon kivinilkkakalojen alalahkoon (Zoarcoidei). Heimoon kuuluu 18 sukua ja noin 45 lajia. Aiemmin Stichaeidae-heimon käsite oli laajempi, ja siitä käytettiin suomalaista nimeä elaskat. Laajempaan heimoon kuuluivat myös nykyheimot Opisthocentridae (täpläteistit, 6 sukua), Lumpenidae (elaskat, 8 sukua) ja Neozoarcidae (idännilkat, 4 sukua).

## Tyypillisiä piirteitä
Sarvielaskalajit ovat ruumiinrakenteeltaan tyypillisesti pitkulaisia, ankeriasmaisia kaloja. Pienimmät laji kasvavat noin 5&ndash;7&nbsp;cm pitkiksi. Selkäevä on pitkä ja usein piikikäs. Pyrstöevä on pienehkä ja peräevä ulottuu keskiruumiiseen. Rintaevien koko vaihtelee heimon kaloilla pienistä suuriin ja viuhkamaisiin. Eräillä lajeilla on päässään harjasmaisia ulokkeita. Sarvielaskoilla ei ole uimarakkoa.

## Levinneisyys ja elintavat
Sarvielaskoja tavataan kylmistä vesistä. Suurin osa lajeista elää Tyynenmeren pohjoisosissa ja muutama Atlantissa. Ne elävät lähellä rannikkoa aina noin 250 metrin syvyyteen asti ja niitä tavataan usein myös vuorovesilammikoista. Ravintona ovat pienet selkärangattomat eläimet.

## Alaheimot ja suvut
Sarvielaskojen heimoon kuuluu neljä alaheimoa ja 18 sukua:

* Alaheimo Stichaeinae
***[[Ernogrammus]]*
***[[Eumesogrammus]]*
***[[Plagiogrammus]]*
***[[Stichaeopsis]]*
***[[Stichaeus]]*
***[[Ulvaria]]*

* Alaheimo Alectriinae
***[[Alectrias]]*
***[[Pseudalectrias]]*

* Alaheimo Chirolophinae
***[[Bryozoichthys]]*
***[[Chirolophis]]*
***[[Gymnoclinus]]*
***[[Soldatovia]]*

* Alaheimo Xiphisterinae
***[[Alectridium]]*
***[[Anoplarchus]]*
***[[Dictyosoma]]*
***[[Esselenichthys]]*
***[[Phytichthys]]*
***[[Xiphister]]*

## Lähteet
Karjala takaisin

"**Karjala takaisin**" on rap-kaksikko JVG:n ensimmäinen single heidän toiselta studioalbumiltaan *[[jvg.fi]]*. Kappaleen julkaisi Monsp Records -levy-yhtiö 16. huhtikuuta 2012, ja sillä vierailee laulaja Freeman. Kappaleen on tuottanut Sakke Aalto, ja siitä julkaistiin musiikkivideo toukokuussa 2012, jolla nähdään rap-artisti Gracias. "Karjala takaisin" sijoittui sijalle viisi Suomen virallisella singlelistalla ja sijalle 21 Latauslistalla. "Karjala takaisin" on myös mukana *[[Leijonat 2012]]* -kokoelmalevyllä. Kappaleen kertosäe herätti hieman kohua, kun kappaletta soitettiin Hartwall Areenalla pelikatkojen aikana Jääkiekon maailmanmestaruuskisoissa vuonna 2012.

## Kappaleet
#

## Listasijoitukset

## Lähteet
Mustataustainen omakuva

**Mustataustainen omakuva** on suomalaisen taiteilijan Helene Schjerfbeckin (1862–1946) öljyvärein kankaalle maalaama teos vuodelta 1915. Tämän työn, kooltaan 45,5×36 cm, Suomen Taideyhdistys tilasi edellisenä vuonna Schjerfbeckiltä ja se ostettiin vuonna 1915. Se kuuluu Ateneumin taidemuseon Hallonbladin kokoelmiin.

Helene Schjerfbeck maalasi *Mustataustainen omakuva* -maalauksen modernistisella tyylillä intensiivisesti, yksinkertaisesti. Hän punnitsi sekä haki siihen lisätehoa näkyvistä siveltimenjäljistä. Schjerfbeck kirjoitti nimensä näkyviin maalauksen taustalle tavalla, joka pohjaa renessanssiajan muotokuviin.

Muotokuvassa voidaan nähdä myös pysty leuka, punaiset läikät poskilla, sieraimissa ja korvilla, keimaileva hiuskiehkura, avoimet silmät, päättäväinen suu sekä punainen purkki siveltimineen. Ne kaikki kuvaavat elämää ja maalausintoa.

## Maalauksen historiaa
*Mustataustainen omakuva* on tilaustyö. Suomen Taideyhdistys tilasi sen ja yhdeksän muun taiteilijan omakuvat johtokuntansa seinälle edellisenä vuonna. Schjerfbeck oli joukon ainoa nainen.

Helene Schjerfbeck maalasi elämänsä aikana noin neljäkymmentä omakuvaa. Hänet tunnetaankin kansainvälisesti etenkin niistä. *Mustataustaisessa omakuvassa* olevasta nimikirjoituksesta taiteilija itse kirjoitti ystävälleen sen muistuttavan hautakirjoitusta. Hän valmisti kuvasta myös vesiväriversion.

## Lähteet
*Leena Ahtola-Moorhouse: Helene Schjerfbeck: Mustataustainen omakuva. Teoksessa Ateneum-opas. Toim. Timo Huusko, 2007, s. 40.

## Aiheesta muualla
* Teos Suomen Kansallisgallerian sivuilla: Kokoelmat: Mustataustainen omakuva. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FTeos_1C004740-5B97-428F-857A-529E275FFBD5
Priuralskin piiri

**Priuralskin piiri** () on kuntatason hallinnollinen alue Jamalin Nenetsian autonomisen piirikunnan länsiosassa Pohjois-Venäjällä. Piirin pinta-ala on 64 150 km2. Kuntakesksena toimii Aksarkain kylä piirin keskiosissa Ob-joen etelärannalla lähellä Obinlahden pohjukkaa. 

Kunnallispiiri rajoittuu pohjoisessa Karanmeren Baidaratanlahteen, idässä Jamalin niemimaalla sijaitsevaan Jamalin piiriin, Obinlahteen ja Nadymin piiriin, etelässä Hanti-Mansiaan, lounaassa Šuryškaryn piiriin ja lännessä Komin tasavaltaan ja Nenetsiaan. Piirin läpi Virtaava Ob-joki laskee Obinlahteen ja länsiosissa kohoaa Uralvuoriston ja pohjoisosat den saaria.

## Väestö

Priuralskin piirin yhteenlaskettu asukasluku oli 2010 väestönlaskennan mukaan 14 995 henkeä.  Väestötilastojen mukaan suurimmat taajamat olivat kaupunkityyppinen Harpin teollisuustaajama (6 413 as.) Uralin juurella ja hallintokeskus Aksarkan kylä (3 133 as.)

## Talous ja liikenne

Alueen sisällä sijaitsevat, tosin kunnallishallinnollisesti itsenäisinä yksikköinä, Jamalin Nenetsian pääkaupunki Salehard lentokenttineen ja logistisesti merkittävä Labytnangi, jossa on satama ja suuri rautatieasema. Jamalin niemimaan kaasu- ja öljykenttien kehittäminen on lisännyt liikennemääriä ja liikenneväylien rakentamista erityisesti 2000-luvun jälkeen; Priuralskin piiri kehittyy kauttakulkualueena piirin pääkaupunkiseudun ohella (Ob-joen ylittävä silta käyttöön noin 2012) myös Jamalin piirin suuntaan. Piirin pohjoisosien läpi on suunniteltu kuljetettavan kesäkuussa 2012 avattavan Bovanenkovo– Uhta -kaasuputkiston kautta lähivuosikymmeninä suuria määriä petrokemian raaka-aineita.

Arktiset olot tuovat haasteita liikenneväylien kunnossapidolle. Suurin osan piirin alueesta on taigaa tai subarktista tai arktista tundraa ilman valmiita tieyhteyksiä. Karanmeri ja Ob-joki on jäässä suurimman osan vuodesta.  
* maantie- ja rautatieyhteydet
* lentokentät: Salehard
* satamat: mm. Labytnangi, pienempiä Salehard, Aksarka ja kylät pitkin Ob-jokea

## Lähteet

## Aiheesta muualla

* Priuralskin piirin sivut  (priuralye.com)
* Lyhyesti Priuralskin piiristä Jamalin Nenetsian aiemmalla virallisella sivustolla   (adm.yanao.ru)
* Priuralski raion  
* Jamalo-Nenetski avtonomnyi okryg: Potštovnyje indeksy 
* Jamalo-Nenetski avtonomnyi okryg: Telefonnyje kody
Belleyn arrondissementti

**Belley** on arrondissementti itäisessä Ranskassa Ainin departementissa. Sen hallintokeskus on Belley. Arrondissementti jakautuu yhdeksään kantoniin ja 107 kuntaan. Vuonna 2008 arrondissementin asukasluku oli 90&nbsp;880.

## Kantonit

* Ambérieu-en-Bugey
* Belley
* Champagne-en-Valromey
* Hauteville-Lompnes
* Lagnieu

* Lhuis
* Saint-Rambert-en-Bugey
* Seyssel
* Virieu-le-Grand

## Lähteet
Rudolf Salli

**Rudolf Salli** (6. maaliskuuta 1901 Vaasa – 9. toukokuuta 1966 Helsinki) oli suomalainen koneteknikko, väärentäjä ja Yhdysvaltain vakooja 1940-luvulla.

Salli asui 1920- ja 30-luvuilla Yhdysvalloissa, missä hänet tuomittiin kahdesti murtovarkaudesta ja kerran väärennöksen takia vuosien 1921-1929 välillä.  Vuonna 1932 hän palasi Suomeen ja jatkoi rikollisen uraa. Hän vietti 1930-luvun suurimmaksi osaksi vangittuna. Vuoden 1945 kesäkuussa hän jäi kiinni Ruotsissa. Samalla häneltä löydettiin kokaiinia ja väärennettyjä suomalaisia postimerkkejä. Hän vältti tuomion karkaamalla vankilasta. 

Salli pidätettiin Helsingissä petoksista epäiltynä 21. marraskuuta 1946. Hänen asuntoonsa tehdyssä kotietsinnässä löydettiin strategisten kohteiden karttoja sekä nimilistoja, joissa oli valvontakomission jäsenten ja valtiollisen poliisin työntekijöiden nimiä. Sallin tapauksen tutkinta siirrettiinkin valtiolliselle poliisille.

Vuonna 1948 hänet tuomittiin maanpetoksesta kahden vuoden kuritushuonerangaistukseen. 

Vuonna 1994 (16.3.1994) yhdysvaltalainen poliitikko Richard W. Pombo esitteli lakialoitteen (H. R. 4045), jossa myönnettäisiin Sallille Yhdysvaltojen kansalaisuus kuolemansa jälkeen. Syynä lakialoitteeseen oli Sallin palvelus Yhdysvaltojen hyväksi toisessa maailmansodassa. 

Sallin luomat väärennökset ovat hyvin haluttuja postimerkkikeräilijöiden parissa. 
## Lähteet
* 
* 
* 
* 
### Viitteet
Ovi (maalaus)

**Ovi (Vanha luostarinsali)** on suomalaisen taidemaalari Helene Schjerfbeckin (1862–1946) öljyvärimaalaus kankaalle vuodelta 1884. Tämä kooltaan 40×32,5 cm oleva maalaus ostettiin Ateneumin taidemuseoon vuonna 1965.

*Ovi*-maalauksessa maalauksen pääaihe on kappelin ovi ja sen ovenraoista virtaava valo. Schjerfbeck käytti maalauksessa harmaan ja ruskean erilaisia sävyjä siten, että hän pyrki nostamaan juuri oven valoalueineen esille. Hän katkaisi maalauksen, muutoin kohteen perspektiiviä ilmaisevia tekijöitä, näkyvillä pyörteisillä siveltimenjäljillä. Nämä näkyvät etenkin lattiaviivojen katkaisuissa. Tämä on kolmiulotteisuuden kyseenalaistamista, jota pidetään tuolloin 22-vuotiaalta Schjerfbeckiltä aikaansa edellä olevana ratkaisuna.

## Maalauksen viitekehystä

*Ovi* maalattiin Ranskan Bretagnen Pont-Avenissa Trématon-kappelissa. Schjerfbeck oli opiskellut Pariisissa naisille tarkoitetuissa yksityisissä taideakatemioissa. Hän oli liittynyt tuolloin vuosina 1881 ja 1883–1884 myös osaksi Bretagnen taiteilijasiirtokuntia.

## Lähteet

Leena Ahtola-Moorhouse: Helene Schjerfbeck: Ovi. Teoksessa Ateneum-opas. Toim. Timo Huusko, 2007, s.39.

## Aiheesta muualla
* Suomen Kansallisgalleria: Kokoelmat: Ovi (Vanha luostarinsali). http://kokoelmat.fng.fi/app?action=page&si=http%3A%2F%2Fwww.muusa.net%2FE42_Object_Identifier%2FA_IV_3680
The Soft Boys

**The Soft Boys** oli englantilainen pop-/rockyhtye, joka perustettiin Cambridgessa vuonna 1976. Yhtyeen johtohahmo oli Robyn Hitchcock. Muita yhtyeen jäseniä olivat Rob Lamb, Charlie Gillett (kitara), Andy Metcalfe (basso) ja Morris Windsor (rummut). Yhteyeen musiikkia kuvailtiin psykedeeliseksi folk rockiksi. Yhtye hajosi vuonna 1980, mutta se perustettiin taas uudestaan vuosina 1994 ja 2001. Uudestaan he hajosivat taas vuonna 2003.

## Diskografia
### Albumit ja EP:t
**[[A Can of Bees]]* (1979)
**[[Underwater Moonlight]]* (1980)
**[[Invisible Hits]]* (1983)
**[[Live at the Portland Arms]]* (casetti, 1983; LP, 1988)
**[[Where Are The Prawns]]* (casetti, 1994)
**[[Nextdoorland]]* (2002)
**[[Side Three]]* (CD EP) (2002)

### Kokoelmaalbumit
**Two Halves for the Price of One* (1981) (Studio)
**Wading Through a Ventilator* (EP) (1984) 
**Raw Cuts* (EP) (1989) 
**1976-81* (2 CD) (1993) 
**Underwater Moonlight... And How It Got There* (2 CD) (2001) 

### Singlet ja EP:t
**Give It To The Soft Boys* 7" EP: "Wading Through A Ventilator" b/w "The Face Of Death" and "Hear My Brane" (1977)
*"(I Want to Be an) Anglepoise Lamp" b/w "Fatman's Son" (1978)
**Near the Soft Boys* 7" EP: "Kingdom of Love" b/w "Vegetable Man" & "Strange" (1980)
*"I Wanna Destroy You" b/w "Old Pervert" (1980)
*"Only the Stones Remain" b/w "The Asking Tree" (1981)
*"Love Poisoning" (1982)
*"He's a Reptile" b/w "Song No.&nbsp;4" (1983)
*"The Face of Death" b/w "The Yodelling Hoover" (1989)

## Aiheesta muualla
* The Soft Boys Allmusic-sivustolla
Valmet 361 D

**Valmet 361 D** oli Valmet 359:n jälkeen kolmas suomalaisen Valmetin valmistama dieselkäyttöinen maataloustraktorimalli.

359 D sai vuoden 1960 lopussa seuraajakseen 361 D:n. Ulkonäkö oli uudistettu, ja kulmikkuudessa se oli aikaansa edellä. Tekniikassa muutokset edeltäjään verrattuna olivat pienempiä. Moottori oli uudistettu 310 D, ja siinä oli Boschin ruiskutus- sekä sähköjärjestelmä. Tehoa oli 42 DIN- tai 46 SAE-hevosvoimaa. Vetokoukku oli vakiovaruste. Lisävarusteena oli saatavissa entistä leveämpiä renkaita.

## Malliversiot Mk1 ja Mk2
Vuonna 1962 lisättiin varusteisiin kaivattu tasauspyörästön lukko sekä tuntimittari ja pehmustettu istuin. Saman vuoden aikana traktorista tuli niin sanottu kakkosmalli (MK2), ja siinä oli uusi kehittyneempi hydrauliikka. Tarjolla oli asentosäätö, työntövarsitunnusteluun perustuva vetovastussäätö sekä sekoitussäätö. Kakkosmallissa Valmet pyrki vähentämään valmistuskustannuksia, joten Boschin ruiskutusjärjestelmä vaihdettiin edullisempaan Simms-merkkiseen ja sähköjärjestelmä Lucakseen. Moottorissa ei juuri muita muutoksia tapahtunut, paitsi ruiskutusjärjestelmän vuoksi jakopään valuosat ja rattaat muuttuivat. Näkyvin ero ulospäin MK1- ja MK2-mallien välillä ruiskutuslaitteen lisäksi on nostolaitteen käsivipu, joka ykkösmallissa on kulkusuuntaan nähden poikittain, kun se kakkosmallissa on menosuuntaan. Muita eroja on kampiakselin päittäislaakeroinnissa. Valmet 33 -, 359- ja 361 MK1 -malleissa (moottorit D-309 ja D-310) on runkolaakeriin integroitu päittäislaakeri, kun 361 MK2 -moottoreissa (A-310) lähtien päittäislaakeri on erillinen. Integroitua päittäislaakeria voi olla valmistuksen loppumisen vuoksi erittäin vaikea löytää nykypäivänä, varsinkaan STD-kokoisena.

Yleisesti D-309- ja D-310-moottorit ovat hyvin samankaltaisia. Näissä moottorimalleissa ruiskutusjärjestys on erilainen ja mm. jakopään suurimmassa rattaassa yhden hampaan ero lukumäärässä, mikä voi aiheuttaa tietämättömälle moottorinkorjaajalle ongelmia. Muut osat ovat hyvinkin vaihtokelpoisia keskenään.

Valmetin 361 D -mallia valmistettiin Suomessa kaiken kaikkiaan .

## Uusi malli 1965
Seuraajastaan Valmet 565:stä 361-mallin erottaa parhaiten pienemmästä takarenkaan (vakio)halkaisijasta (24" vrt. 32"), etusäleiköstä sekä istuimesta.

## Valmet 361 -kuvia

File:Valmet 361 mk1 1961.jpg|Valmet 361 Mk1
File:Valmet 361 bosch.jpg|Valmet 361 Bosch-polttoainejärjestelmällä
File:Valmet361jakopää.jpg|Valmet D-310:n jakopää
File:Valmet310laakerit.jpg|Valmet D-310:n runkolaakerointi
File:Valmetlogo2.jpg|1950- ja -60-luvun Valmet-logo
File:Valmet 361 mk1 1961.JPG|Ajan patinoima Valmet 361 Mk1


## Katso myös
*Kaikki Valmet-traktorit
*Luettelo traktorimalleista
*Volvo BM
*Volvo BM Valmet
*Valmet-Valtra
*Valtra
*Valmet 15
*Valmet 20
*Valmet 33
*Valmet 359
*Valmet 565
*Valmet 500

## Lähteet

## Aiheesta muualla
* Konedata  
* Valmet-talli: Valmet harrastajien keskustelufoorumi
* Vanhat valmetit Ry. (Valmet merkkikerho)
* Valtra History
* Valmet361 videoita 
* Valmet 361D varaosaluettelo (pdf)
* Valmet 361D Omistajan käsikirja
Real Deal Summer Festival

**Real Deal Summer Festival** oli Torniossa järjestettävä nuorille suunnattu gospelfestivaali. Sen järjesti 5bread youthmission. Tapahtuman nettisivuilla muotoiltiin Real Dealin tarjoavan nuorille "huippuluokan musiikkia, aktiviteetteja ja yhdessäoloa: kesän ikimuistoisin päivä ilman pussikaljaa!"

## Tapahtuma
### 2009
Tapahtumaa on järjestetty vuodesta 2009 lähtien, tuolloin nimellä Soul Chill Out Night Live. Ensimmäinen tapahtuma pidettiin elokuussa Tornion ainoassa elokuvateatterissa, Cult Cinemassa. Silloin esiintyjinä olivat 5breadBand, Anna Holma yhtyeineen, MC Arw ja Joose Keskitalo.

### 2010
Vuonna 2010 Real Deal Summer Night Live -nimellä varustettu tapahtuma järjestettiin toukokuun lopulla edelleen Cult Cinemassa. Yleisömäärä tuplaantui edellisvuoden noin sadasta kävijästä reiluun kahteensataan. Lavalle kipusivat Katajainen kansa, gospelin tuore suomenmestari Idän Ihmeet, Aarni ja Anna Holma w/ band sekä puhujat Jani Liukkonen, Anssi Grekula ja Dustin Arceneaux. Lisäksi esitettiin myös lyhytelokuva Most.

### 2011
2011 tapahtuma palasi elokuulle, kasvoi ulos elokuvateatterista ja siirtyi Tornion Pikisaareen. Tälläkin kertaa kävijämäärä tuplaantui noin 500 henkeen. Tapahtumassa esiintyivät Ruudolf, Donkey Ride, MGtH-duo, SM-Gospel 2011 -voittaja Eve's sekä Mikko Vaismaa. Lisäksi päivän aikana haastateltiin nuoria ja Anssi Grekula puhui.

### 2012
Real Deal Summer Festival järjestettiin vuonna 2012 neljättä kertaa. Tapahtuman pääesiintyjäksi oli kiinnitetty ensimmäistä kertaa Suomeen tuleva norjalainen soul-ilmiö Ole Børud. Muita artisteja olivat toista kertaa Torniossa vieraileva Idän Ihmeet, kristillisen hard rockin pioneeri The Rain, paluutaan tekevä DadsHello, Daikini, Sonic Revival, Pastorit sekä Gospelin suomenmestari 2012 Great Wide North.

## Järjestäjä
Real Dealin järjesti torniolaisten nuorten vuonna 2006 perustama ekumeeninen lähetys- ja palvelujärjestö 5bread youthmission. Sen viisi "leipää" ovat rukous, Raamattu, ehtoollinen, köyhimpien palvelu ja yhteyden etsiminen kaikkiin kristittyihin.

Lisäksi tapahtumaa tukivat paikalliset seurakunnat ja yritykset sekä Lapin kansanlähetys. Tapahtuma järjestettiin talkoovoimin, eikä sen tarkoituksena ollut tuottaa voittoa.

## Lähteet

## Aiheesta muualla
*Real Deal Facebookissa
Abala

**Abala** on maalaiskunta ja sen keskuskylä Nigerin Tillabérin alueen Filinguén departementissa. Se sijaitsee Sahelin vyöhykkeellä noin 65 kilometriä Filinguésta pohjoiseen. Kunnassa on 75&nbsp;200 (vuonna 2010, arvio) ja kuntakeskuksessa 7&nbsp;200 asukasta (vuonna 2001, väestönlaskenta).

Abalan kunnan pinta-ala on noin 6&nbsp;000 neliökilometriä. Se rajoittuu koillisessa Tahouan alueen Tillian kuntaan, kaakossa Filinguén departementin Sanamin sekä etelässä Kourfeyen ja Filinguén kuntiin, lännessä Oullamin departementin Banibangoun kuntaan
ja pohjoisessa Maliin. 

Kuntaan kuuluu 45 hallintokylää, 32 perinteistä kylää, 72 pikkukylää, neljä leiriä ja viisi vedenottopaikkaa. Asukkaista 58,6 % on hausoja, 22,1 % fulbeja, 16,5 % tuaregeja, 1,6 % djermoja ja 1,2 % arabeja.

Keskuskylään johtaa huonokuntoinen tie Filinguésta. Paikallisia elinkeinoja ovat maanviljely sekä laiduntamiseen ja paimentolaisuuteen perustuva karjanhoito. Tärkeimmät viljelykasvit ovat hirssi, lehmänpapu, durra, okra ja maapähkinä. Maataloustuotteiden ja karjan myynti suuntautuu lähialueille sekä Nigeriaan ja Maliin. Osa väestöstä työskentelee alueen ulkopuolella siirtotyöläisinä.

Alkeiskoulu ja terveyspalvelut tavoittavat noin puolet väestöstä. Abalassa toimii myös yläkoulu.

## Lähteet
Nicole Sheridan

**Nicole Sheridan** (s. 7. toukokuuta 1975 Pennsylvania, Yhdysvallat) on yhdysvaltalainen pornonäyttelijä. Hän esiintyy usein elokuvissa miehensä Alexandre Boisvertin kanssa. Hän on toiminut myös *[[Penthouse]]n* mallina.

## Palkinnot
* 2002 AVN Best Anal Sex Scene – Elokuvasta *Taboo 2001 : A Sex Odyssey*
* 2007 AVN Best Group Sex Scene – Videosta *Fashionistas Safado: The Challenge*

## Lähteet

## Aiheesta muualla

* Viralliset kotisivut
* Nicole Sheridan Twitterissä
* Nicole Sheridan Internet Movie Databasessa
* Nicole Sheridan Internet Adult Film Databasessa
* Nicole Sheridan Adult Film Databasessa
Ladislav Vácha

**Ladislav Vácha** (s. 21. maaliskuuta 1899 Brno &ndash; 28. kesäkuuta 1944 Zlín) oli tšekkoslovakialainen telinevoimistelija ja olympiavoittaja.

Vácha oli olympialaisissa mukana ensimmäistä kertaa Antewerpenissa 1920, jossa hän voimisteli maansa neljänneksi sijoittuneessa joukkueessa. Hän sai vuoden 1924 kisoissa Pariisissa pronssia sekä renkailta että köysikiipeilystä, ja Amsterdamin olympialaisissa 1928 hän oli jaetulla sijalla maansa menestyksekkäin urheilija voitettuaan yhden kulta- ja kaksi hopeamitalia.

## Lähteet
Maisemaharjoitelma Eckeröstä

**Maisemaharjoitelma Eckeröstä** on suomalaisen taiteilijan Victor Westerholmin öljymaalaus pahville vuodelta 1884. Tämä 34,5×54 cm kokoinen maalaus tallennettiin Ateneumin taidemuseon kokoelmiin vuonna 1916 (Antellin kokoelmat).

Maisemaharjoitelma Eckeröstä on luontoelämyksen kuvaamista; usein sitä pidetään luonteeltaan impressionistisena, vaikka on sanottu ettei siinä ole varsinaista valöörien tutkimista. Luontoelämystä kuvataan tavalla, joka tuo mieleen Fanny Churbergin maalaukset. Maalauksessa kaksi lasta, poika ja häntä nuorempi tyttö, seisoo sammalenvihreällä niityllä. He molemmat seisovat kädet taskuissaan kuin odotellen jotain.

Victor Westerholm oli viehättynyt todellisuuden realistisesta kuvauksesta, vaikka siihen suhtauduttiinkin varauksella tuohon aikaan. Vapaasti sai maalata vain harjoitelmia, mutta ne oli siloiteltava näyttelykelpoisiksi ateljeessa. Hän maalasi kesäisin Ahvenanmaalla ja hän oli sitä mieltä, että syksy tarjoaa kaikkein maalauksellisimmat ja värikkäimmät näkymät, ja jota hän tallensi myös tähän Maisemaharjoitelma Eckeröstä&nbsp;-maalaukseen.

## Lähteet

Timo Huusko: Victor Westerholm: Maisemaharjoitelma Eckeröstä. Teoksessa Ateneum-opas. Toim. Timo Huusko, 2007, s.36.

## Aiheesta muualla

* Teos Suomen Kansallisgallerian verkkosivuilla: Kokoelmat: Maisemaharjoitelma Eckeröstä. http://kokoelmat.fng.fi/app?action=page&si=http%3A%2F%2Fwww.muusa.net%2FE42_Object_Identifier%2FA_II_1093 
* Toinen Victor Westerholmin maisemaharjoitelma Eckeröstä. Teos Suomen Kansallisgallerian sivuilla: Kokoelmat: Maisemaharjoitelma Eckeröstä (1884). http://kokoelmat.fng.fi/app?action=page&si=http%3A%2F%2Fwww.muusa.net%2FE42_Object_Identifier%2FA_II_1092
Japanin 15. armeija

**Japanin 15. armeija** oli keisarillisen Japanin armeijan yhtymä toisessa maailmansodassa.

Japanin julistaessa sodan liittoutuneille joulukuussa 1941 kenraaliluutnantti S. Iidan komentama armeija oli sijoitettu Indokiinaan. Armeijan divisioonat olivat 33. divisioona ja 55. divisioona, jonka vahvuudesta puuttui yksi rykmentti. Ensin mainittu divisioona lähti Kiinan Nanjingista 13. joulukuuta 1941 saapuen 10. tammikuuta 1942 Thaimaahan. Maavoimien 5. ilma-armeijakunta siirrettiin armeijan tueksi Manilan kukistuttua.

## Organisaatio
Armeijan kokonaisvahvuus oli 35&nbsp;440 miestä, 701 hevosta, 53 henkilöautoa ja 570 kuorma-autoa.
15. armeijan esikunta (kenraaliluutnantti S. Iida)
*33. divisioona (kenraaliluutnantti S. Sakurai)
**213. jalkaväkirykmentti (eversti K. Miyawaki)
**214. jalkaväkirykmentti (eversti T. Sakuma)
**215. jalkaväkirykmentti (eversti M. Harada)
*55. divisioona (kenraaliluutnantti Y. Takeuchi)
**112. jalkaväkirykmentti (eversti K. Obarazawa, myöh. eversti S. Tanahashi)
**143. jalkaväkirykmentti (eversti M. Uno)
*Armeijajoukot
**kaksi armeijan viestikomppaniaa
**kiinteä radioyksikkö
**linjanrakennuskomppania
**kaksi erillistä autokomppaniaa
**kaksi erillistä hevosvetoista kuljetuskomppaniaa
**kenttäsairaala

## Lähteet
*
*

### Viitteet
Vahapensaat

**Vahapensaat** (*Acokanthera*) on oleanterikasvisuku, jossa on neljä pensas- tai pienpuulajia. Suvun levinneisyys ulottuu Etelä-Afrikasta trooppisen Itä-Afrikan, Somalian ja Etiopian kautta Arabian niemimaalle.

## Tuntomerkit
Kaikki vahapensaat ovat myrkyllisiä ja ainavihantia. Lehdet ovat vastakkaiset, ehyet, kiiltävät, tummanvihreät ja nahkeat. Kaikissa kasvinosissa on valkoista maitiaisnestettä, jossa on ouabaiini-nimistä glykosidia. Kukat kehittyvät ylälehtien hankoihin ryhminä, ja ovat voimakastuoksuisia. Teriö on torvimainen ja laajenee suultaan viideksi lyhyeksi liuskaksi. Hedelmä on musta luumarja, jossa on yksi tai kaksi siementä.

## Käyttö
Koristekasvina viljellään soukkovahapensasta (*Acokanthera oblongifolia*). Afrikassa suvun lajeja käytetään nuolimyrkyn valmistukseen keittämällä rungon ja juuren puuta, kunnes syntyy tervamaista ainetta, jota levitetään nuolen kärkeen ja varteen. Myrkyn vaikutus kohdistuu sydämeen ja sen aktiivinen aineosa on ouabaiini (C29H44O12, CAS-numero 630-60-4) eli G-strofantiini. Se lamauttaa sydämen toiminnan ja hengityksen, mutta pieninä määrinä sitä käytetään sydänsairauksien hoidossa. Se kuuluu kosmetiikassa kiellettyihin aineisiin.

## Lajeja
* *Acokanthera oblongifolia* – soukkovahapensas
* *Acokanthera oppositifolia* – tuonivahapensas
* *Acokanthera schimperi* – afrikanvahapensas

## Lähteet
* Kasvien maailma. Otavan iso kasvitietosanakirja, osa 1. Helsinki Otava 1979. 
### Viitteet

## Aiheesta muualla
* Suomen Lajitietokeskus: Vahapensaat – ''Acokanthera''
* Flora of China: ''Acokanthera''
Borodjanka

**Borodjanka** () on kaupunkityyppinen taajama Ukrainan Kiovan alueella, 55 kilometriä maan pääkaupungista Kiovasta länsiluoteeseen. Borodjanka sijaitsee Teterivjoen sivuhaaran Zdvyžjoen varrella. Borodjanka on osa Butšan piiriä. Vuoden 2021 alussa Borodjankan taajamassa arvioitiin asuvan 13&nbsp;044 henkeä.

## Venäjän sotatoimien (2022) seurauksia
Venäjä pommitti Borodjankassa siviilikohteita maaliskuun alussa 2022, tuhoiten useita asuintaloja osana 24. helmikuuta 2022 aloittamaansa hyökkäyssotaa. Ilmaiskujen jälkeen venäläisten maajoukkojen ajoneuvot yrittivät ajaa taajaman läpi, mutta Ukrainan armeija tuhosi ne. Jopa noin sadan ihmisen pelättiin hautautuneen romahtaneiden rakennusten alle.

Huhtikuun 4. päivänä alussa, kun tiedotusvälineissä oli edellispäivästä lähtien levinnyt uutiskuvia ja keskustelua siviilien kohtelusta Kiovan alueen Butšassa, Ukrainan syyttäjälaitosta johtava valtionsyyttäjä Iryna Venediktova esitti arvion, että siviiliuhrien tilanne olisi Borodjankassa pahempi kuin Butšassa, Irpinissä tai Vorzelissä. Hän arvioi, että Borodjankan tilanne nousee esille ja tietoiseen keskusteluun lähitulevaisuudessa. Kun Venediktova tutustui kaupungin tuhoihin toimittajien kanssa 7. huhtikuuta, jo 26 siviilin ruumiit oli löydetty kahden romahtaneen kerrostalon alta. Venediktovan mukaan kaupungissa romahtaneiden talojen osuus oli korkein Kiovan seudulla, ja tulituksessa kuolleiden siviiliuhrien kokonaismäärä oli tässä vaiheessa vielä epäselvä.

## Kuvagalleria

Tiedosto:Бородянська селищна рада.JPG|Hallintorakennus Borodjankassa.
Tiedosto:Бородянський районний будинок культури.JPG|Borodjankan kulttuuritaloa.
Tiedosto:Вокзал станции Бородянка 2277558.jpeg|Borodjankan rautatieasema.


## Lähteet

## Aiheesta muualla

* Neuvostoliiton aikaisia topografiakarttoja alueesta  (vlasenko.net)
Kaksi naista kahvipöydän ääressä

**Kaksi naista kahvipöydän ääressä** on ruotsalaisen taiteilijan, Ernst Josephsonin (1851-1906) mustetyö paperille (ajoittamaton). Tämä työ, 35,5×20,9 cm, tallennettiin Ateneumin taidemuseon kokoelmiin vuonna 1910 (Antellin kokoelmat).

On arveltu, että tämä piirustus esittää kahta naista, joiden luona Ernst Josephson oli hoidettavana Tukholmassa vuoden 1888-89 sairaalajakson jälkeen. Hän oli sairastunut paranoiaan ja joutunut sairaalaan. Maalaamisen hän oli lopettanut jo aiemmin, mutta nyt hän oli aloittanut maalaamisen ja piirtämisen uudelleen.

## Lähteet

Timo Huusko: Ernst Josephson: Kaksi naista kahvipöydän ääressä. Teoksessa Ateneum- opas. Toim. Timo Huusko, 2007, s.35.

## Aiheesta muualla

Valtion taidemuseo: Kokoelmat: Kaksi naista kahvipöydän ääressä.
* Teos Suomen Kansallisgallerian sivuilla: Kokoelmat: Kaksi naista kahvipöydän ääressä. http://kokoelmat.fng.fi/app?action=page&si=http%3A%2F%2Fwww.muusa.net%2FE42_Object_Identifier%2FA_II_888%3A6
Abalak

**Abalak** on kaupunki, kunta ja Abalakin departementin hallinnollinen keskus Nigerin Tahouan alueella. Se sijaitsee Sahelin vyöhykkeen kuivassa pohjoisosassa 135 kilometriä Tahouasta koilliseen. Kunnassa on 32&nbsp;800 (vuonna 2010, arvio) ja kaupunkialueella 12&nbsp;800 asukasta (vuonna 2001, väestönlaskenta).

Kaupunkikunnan pinta-ala on noin 6&nbsp;500 neliökilometriä. Se rajoittuu pohjoisessa Agadezin alueen Ingallin kuntaan, idässä Abalakin departementin Tamayan, etelässä Azèyen ja lounaassa Akoubounoun kuntiin sekä lännessä Tchintabaredenin departementin Kaon ja luoteessa Tchintabaredenin kuntiin. Abalakin kuntaan kuuluu kuusi kaupunginosaa, 40 kylää, kaksi pikkukylää, 24 leiriä ja 7 vedenottopaikkaa. Asukkaista 80 % on tuaregeja, 15 fulbeja, 3 % hausoja ja 2 % arabeja. Vallitseva uskonto on islam.

Abalakin kautta kulkee Tahouan ja Agadezin välinen maantie. Paikallisia elinkeinoja ovat laiduntamiseen ja paimentolaisuuteen perustuva karjanhoito sekä vähäisessä määrin maanviljely. Kotieläimiä ovat naudat, lampaat, vuohet, kamelit, aasit, vuohet ja siipikarja. Karjan myynti suuntautuu Nigeriaan, Beniniin, Algeriaan ja Libyaan. Lisäksi harjoitetaan käsityöammatteja.

Kaupungin statuksesta huolimatta Abalakin asukkaat harjoittavat etupäässä perinteistä elämäntapaa. Terveys- ja koulutuspalvelut kattavat noin puolet väestöstä, ja puhdasta vettä on saatavissa vain kaupunkialueella. Kaupungissa on Nigerian turvallisuusjoukkojen ja santarmin tukikohdat sekä muutamia julkisia ja yksityisiä palveluita. Matkailukohteena Abalak on täysin kehittymätön.

## Lähteet
Hyvinkään Ponteva

**Hyvinkään Ponteva**  (HyPo) on hyvinkääläinen urheiluseura, joka on nykyään keskittynyt koripalloon. 

Seuran toimintaan kuuluu myös vuonna 1961 perustettu veteraanikerho ja vuoteen 2022 saakka lentopallo. Muita lajeja Pontevassa ovat aiemmin olleet muun muassa yleisurheilu, voimistelu, paini, hiihto, pyöräily, uinti, jalkapallo, pesäpallo, mäkihyppy, nyrkkeily, jääpallo, suunnistus, näyttämö- ja musiikkiharrastus sekä painonnosto.

Hyvinkään Pontevan historian kuuluisimpia urheilijoita ovat olleet muun muassa pyöräilijä Kari Myyryläinen, suunnistaja Ari Anttas sekä painonnostaja Juhani Äijö.

Vuonna 2016 juhlittiin Hyvinkään Pontevan 100-vuotisjuhlaa.

## Saavutukset

### Miesten edustusjoukkue
Pontevan miesten edustusjoukkue on viime vuodet pelannut valtakunnallista 1B divisioonaa tavoitteenaan kehittää Hyvinkääläisiä nuoria junioripelaajia.

Miesten joukkueen päävalmentajana toimii Janne Hartikainen.

Miesten edustusjoukkue saavutti divisioona 1B:ssä hopeaa kaudella 2021-2022 ja pronssia kaudella 2022-2023.

### Naisten edustusjoukkue

Pontevan naisten edustusjoukkue on saavuttanut Naisten Korisliigassa hyviä tuloksia viime vuosina ansaiten 2015-2016 hopeaa, 2016-2017 kultaa, 2017-2018 pronssia, 2018-2019 pronssia.

Naisten edustusjoukkue putosi kauden 2019-2020 päätteeksi pois Naisten Korisliigasta ykkösdivisioonaan, jossa on pelannut siitä lähtien.

### Juniorijoukkueet
Seura tekee hyvää juniorityötä, josta osoituksena monen juniorijoukkueen pelaaminen valtakunnan korkeimmilla sarjatasoilla ja omien kasvattien nousu seuran edustusjoukkueisiin.

**Aikaisempia saavutuksia:**

Pontevan U16-ikäisten (2005-syntyneet) poikien ja tyttöjen joukkueet saavuttivat SM-sarjapaikat kaudelle 2020-2021.

2005 syntyneiden poikien joukkue on saavuttanut paikan valtakunnallisten sarjojen korkeimmalla tasolla kolmena kautena peräkkäin. (2019-2020 Robert Petersen Cup, 2020-2021 U16 SM sarja, 2021-2022 U17 SM-sarja) Kaudella 2022-2023 joukkue pelasi valtakunnallista 1-divisioonaa, voittaen runkosarjan ja sijoittuen lopputurnauksessa pronssille.

Tunnettuja hyvinkääläislähtöisiä koripalloilijoita ovat mm. Anni Jämsä, Mirka Kilpijärvi, Henri Ventoniemi, Edon Maxhuni.

## Aikaisemmat lajit
### Pesäpallo
Pesäpallo oli mukana seuran lajivalikoimassa 1950-luvulla. Hyvinkään Ponteva pelasi pesäpallon Uudenmaan piirin maakuntasarjassa yhden kauden ajan vuonna 1952.

## Lähteet

## Aiheesta muualla
* Seuran kotisivut
* HyPon historiaa
Valentin Krempl

**Valentin Krempl** (15. huhtikuuta 1904 &ndash; 1944) oli saksalainen rattikelkkailija ja olympiamitalisti. Hänen seuransa oli garmischpartenkircheniläinen SC Riessersee. Krempl oli mukana maansa joukkueessa, joka voitti pronssia Sankt Moritzin olympialaisissa 1928 ja voitti maansa mestaruuden neljän miehen kilpailussa vielä vuonna 1938.

## Lähteet

* Kremplin profiili sports-reference.com -sivustolla
Hilda James

**Hilda Marjorie James** (27. huhtikuuta 1904 Warrington &ndash; 1982 Birkenhead) oli brittiläinen uimari ja olympiamitalisti. Hän edusti seuratasolla Garston Swimming Clubia. James kilpaili Antwerpenin olympialaisissa 1920, joissa hän putosi välierissä 300 metrin vapaauinnissa ja sai 16-vuotiaana hopeaa 4 × 100 metrin vapaauinnista. 

## Lähteet

* Jamesin profiili sports-reference.com -sivustolla   

### Viitteet
Kyröskoski (laveeraus)

**Kyröskoski** on suomalaisen maisemamaalauksen edelläkävijän Werner Holmbergin tussi- ja vesivärilaveeraus paperille vuodelta 1857. Tämän kooltaan 49,5×71 cm työn tallensi Suomen valtio kokoelmiinsa vuonna 1890.

Kyröskoski-laveerauksessa tulevat ilmi Werner Holmbergin lahjat piirtäjänä ja vesivärien käyttäjänä, vaikka hän onkin paremmin tunnettu maalauksistaan. Hän oli juuri lopettanut taideopinnot Düsseldorfissa ja siirtymässä itsenäiseksi taiteilijaksi. Tässä laveerauksessa Kyröskoskea katsotaan sivulta päin, ja työ oli tarkoitettu harjoitelmaksi mahdollista myöhempää öljyvärimaalausta varten.

Hän oli maalannut ison Kyröskoskea esittävän maalauksen jo vuonna 1854 opiskeluvuosinaan Düsseldorfissa. Maalauksen hän oli tuolloin tehnyt P. A. Kruskopfin 1840-luvun puolivälissä tekemän laveerauksen pohjalta. Osittain myös Zachris Topeliuksen kirjoitus koskesta kuvateoksessa *[[Finland framställdt i teckningar]]* oli ollut hänen materiaalinaan. Luontoaiheet olivat tuolloin osa niin sanottua kansallista projektia, jolla haluttiin syventää suomalaisten isänmaanrakkautta.

## Lähteet
*Timo Huusko: Werner Holmberg: Kyröskoski. Teoksessa Ateneum-opas. Toim. Timo Huusko, 2007, s. 21.

## Aiheesta muualla
* Suomen Kansallisgalleria: Kokoelmat: Kyröskoski. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FTeos_AE36F662-6727-412E-B820-9789175C4AA5
Allihaahka, koiras

**Allihaahka, koiras** on suomalaisen taiteilijan Magnus von Wrightin lyijykynä- ja vesivärityö paperille vuosilta 1836–1839. Piirros on kooltaan 26,9 × 38,4 cm. Se tallennettiin Ateneumin taidemuseon kokoelmiin vuonna 1914 (Antellin kokoelmat).

*Allihaahka, koiras* on harjoitelma, joita von Wright laati vuosina 1836–1839 *Svenska Foglar* -kuvastoa varten. Hän asui tuolloin Helsingissä ja työskenteli kartanpiirtäjänä. Kuvaston tilasi 1827 ruotsalainen kreivi Nils Bonden. Se julkaistiin käsin väritettyinä litografioina vuosina 1828–1838. 

## Lähteet
* Huusko, Timo: Magnus von Wright: Allihaahka, koiras. Teoksessa *Ateneum-opas*, s. 15. Toim. Timo Huusko. 2007.  

## Aiheesta muualla
* Allihaahka, koiras  Teos Suomen Kansallisgallerian kokoelmissa.
Topi Piela

**Topi Piela** (s. 2. helmikuuta 1962 Kotka) on Balance Capital Oy:n toimitusjohtaja ja hallitusammattilainen. Hän toimii lisäksi muun muassa Valtion Eläkerahaston sijoitusneuvottelukunnan jäsenenä sekä Suomen Tanssiurheiluliitto ry:n puheenjohtajana.

Piela työskenteli Amanda Capital Oyj:n (ent. Finvest Oyj) toimitusjohtajana 2000–2004, ja sen jälkeen Amandan hallituksen jäsenenä sekä puheenjohtajana kevääseen 2011. Hän on toiminut myös Eläkevakuutusyhtiö Ilmarisen osakesijoitusjohtajana, Arctos Rahasto Oy:n perustajana ja toimitusjohtajana, Ålandsbanken Ab:n arvopaperi- ja sijoituspäällikkönä sekä usean suomalaisen ja eurooppalaisen pääomarahaston sijoituskomiteassa. Pielan ura alkoi avustajan tehtävistä Kouri Capitalissa.

Koulutukseltaan Piela on kauppatieteiden maisteri. Hän harrastaa ilmailua ultrakevyillä lentokoneilla. Hän on arvoltaan reservin luutnantti ja suorittanut asepalveluksen Ilmavoimien LentoRUK56-kurssilla.

## Tärkeimmät toimet
* Ulkomarkkinat Oy, toimitusjohtajan sijainen
* QPR Software Oyj:n hallituksen jäsen vuosina 2006–2009 ja 2012–
* Suomen Tanssiurheiluliitto ry hallituksen jäsen 1987–1989, puheenjohtaja 1989–1991 ja 2011– 
* Ilmavoimien Tuki-Säätiö ry hallintoneuvoston jäsen 2012–
* Balance Capital Oy hallituksen jäsen 2000–
* Piela Ventures Oy hallituksen jäsen 1987– 
* Valtion Eläkerahaston sijoitusneuvottelukunnan jäsen 2000– 
* Head Asset Management, hallituksen puheenjohtaja 2010
* Stonesoft Oyj hallituksen jäsen 2006–2010 
* Turvatiimi Oyj hallituksen jäsen 2002–2006 
* Arctos Rahasto Oy hallituksen jäsen 1993–1998 
* Arctos Capital Oy (ent. OP-Sijoitus Oy) hallituksen jäsen 1995–1997

## Lähteet

## Aiheesta muualla
*Pielan profiili Hallitusammattilaiset ry:n sivuilla
Itävallan alle 20-vuotiaiden jääkiekkomaajoukkue

**Itävallan alle 20-vuotiaiden jääkiekkomaajoukkue** edustaa Itävaltaa jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa. Pääsarjassa joukkue on ollut vuosina 1981, 2004, 2010, 2021, 2022 ja 2023. 

## Sijoitukset maailmanmestaruuskilpailuissa

* 1979 – B-sarja; 5.
* 1980 – B-sarja; 1.
* 1981 – 8.
* 1982 – B-sarja; 2.
* 1983 – B-sarja; 4.
* 1984 – B-sarja; 3.
* 1985 – B-sarja; 4.
* 1986 – B-sarja; 3.
* 1987 – B-sarja; 4.
* 1988 – B-sarja; 8.
* 1989 – C-sarja; 1.
* 1990 – B-sarja; 6.
* 1991 – B-sarja; 7.
* 1992 – B-sarja; 7.
* 1993 – B-sarja; 4.
* 1994 – B-sarja; 6.
* 1995 – B-sarja; 6.
* 1996 – B-sarja; 8.
* 1997 – C-sarja; 5.
* 1998 – C-sarja; 4.
* 1999 – C-sarja; 4.
* 2000 – C-sarja; 1.
* 2001 – 1. divisioona; 5.
* 2002 – 1. divisioona; 2.

* 2003 – 1. divisioona, lohko B; 1.
* 2004 – 9.
* 2005 – 1. divisioona, lohko A; 3.
* 2006 – 1. divisioona, lohko B; 5.
* 2007 – 1. divisioona, lohko B; 2.
* 2008 – 1. divisioona, lohko A; 2.
* 2009 – 1. divisioona, lohko B; 1.
* 2010 – 10.
* 2011 – 1. divisioona, lohko B; 3.
* 2012 – 1. divisioona, lohko A; 5.
* 2013 – 1. divisioona, lohko A; 5.
* 2014 – 1. divisioona, lohko A; 4.
* 2015 – 1. divisioona, lohko A; 5.
* 2016 – 1. divisioona, lohko A; 2.
* 2017 – 1. divisioona, lohko A; 5.
* 2018 – 1. divisioona, lohko A; 5.
* 2019 – 1. divisioona, lohko A; 5.
* 2020 – 1. divisioona, lohko A; 1.
* 2021 – 10.
* 2022 – 10.
* 2023 – 9.
* 2024 – 1. divisioona, lohko A; 4.
* 2025 – 1. divisioona, lohko A; 2.
* 2026 – 1. divisioona, lohko A; 3.

## Lähteet
Pavement

**Pavement** oli yhdysvaltalainen indie rock -yhtye, joka perustettiin Stocktonissa, Kaliforniassa vuonna 1989. Yhtyeen jäseniä olivat: Stephen Malkmus (laulu ja kitara), Scott Kannberg (kitara ja laulu), Mark Ibold (basso), Steve West (rummut) ja Bob Nastanovich (perkussiot ja laulu). Pavement teki uransa aikana 5 pitkäsoittoa ja 9 EP:tä. Albumi *Crooked Rain, Crooked Rain* nousi brittikriitikoiden listalla vuoden 1994 parhaiden albumien joukkoon.

Yhtye hajosi vuonna 1999, mutta teki paluukiertueen vuonna 2010, sekä comebackin vuonna 2022.

## Diskografia
### Studioalbumit
* *[[Slanted and Enchanted]]* (1992)
* *[[Crooked Rain, Crooked Rain]]* (1994)
* *[[Wowee Zowee]]* (1995)
* *[[Brighten the Corners]]* (1997)
* *[[Terror Twilight]]* (1999)

### Kokoelmat
* *Westing (By Musket & Sextant)* (1993)
* *Stuff up the Cracks* (1994)
* *Slanted and Enchanted: Luxe & Reduxe* (2002)
* *Crooked Rain, Crooked Rain: LA's Desert Origins* (2004)
* *Wowee Zowee: Sordid Sentinels Edition* (2006)
* *Brighten the Corners: Nicene Creedence Edition* (2008)
* *Quarantine the Past: The Best of Pavement* (2010)
* *The Secret History, Vol. 1* (2015)
* *Terror Twilight: Farewell Horizontal* (2022)
* *Cautionary Tales: Jukebox Classiques* (2024)
* *Hecklers Choice: Big Gums and Heavy Lifters* (2025)

### Livealbumit
* *Live Europaturnén MCMXCVII* (2008)
* *Live Europaturnén MCMXCVII (2)* (2009)

### EP:t
* *Slay Tracks (1933–1969)* (1989)
* *Demolition Plot J-7* (1990)
* *Perfect Sound Forever* (1991)
* *Watery, Domestic* (1992)
* *Rattled by la Rush* (1995)
* *Pacific Trim* (1996)
* *Shady Lane* (1997)
* *Spit on a Stranger* (1999)
* *Major Leagues* (1999)

## Lähteet
Infernal (albumi)

__NOTOC__
**Infernal** on kokkolalaisen Silent Voicesin toinen albumi, joka julkaistiin vuonna 2004. Se on äänitetty Sonic Pump -studiossa Helsingissä, äänittäjänä Nino Laurenne. Levyn on masteroinut Mika Jussila Helsingissä Finnvoxin studiossa. 
 
## Kappaleet
#
#
#
#
#
#
#
#
##I – The Journey
##II – Resuming Control (instrumentaali)
##III – The New Beginning

## Kokoonpano
* Michael Henneken – laulu
* Timo Kauppinen – kitara
* Jukka-Pekka Koivisto – rummut
* Pasi Kauppinen – basso
* Henrik Klingenberg – koskettimet

## Arvostelut
* AllMusic: 
* Imperiumi.net: 9–/10
* Sea of Tranquility: 

## Lähteet

## Aiheesta muualla
* Yhtyeen kotisivut
* 
*